Shriti Vadera, Baroness Vadera

Shriti Vadera, Baroness Vadera, PC (yazaalibwa 23 Omwezi ogwomukaaga 1962 ) Mungereza  enzaalwa ya Uganda eyali omukozi mu bbanka avunaanyizibwa ku kusiga ensimbi  era minisita wa gavumenti abadde  ssentebe wa Prudential plc okuva mu mwezi ogusooka  2021, nga yeegatta ku lukiiko olufuzi mu Mwezi ogwokutaano 2020. Yaweereza mu gavumenti ya Gordon Brown mu offiisi ya Kabineeti , Ekitongole ky'obusuubuzi, obuyiiya n'amagezi ag'ekikugu n'ekitongole ky'ensi yonna eky'enkulaakulana . Yali ssentebe wa Santander eky'e Bungereza okuva mu Mwezi ogwokusatu 2015 okutuuka mu Mwezi ogwekkumi 2020, omukyala eyasooka okukulira bbanka ennene ey'abangereza.

 Obuto bwe 
Vadera yazaalibwa mu Uganda  mu 1962 eri abazadde abayindi Aba Gujarati .  

Ono ava mu maka agaalina essaamba y'amajaani entono naye baddukira  e Buyindi mu 1972 ng'akiddirira gavumenti ya Uganda okugoba Bannayuganda bannansi ba Asia, n’oluvannyuma n’agenda e Bungereza.  Yasomera mu ttendekero lya Northwood College nga tannakola gdiguli mu filosofa, eby'obufuzi, n'ebyenfuna ku ttendekero lya Somerville college Oxford . 

 Emirimu gy'ekisaawe ky'obwannakyewa 
Okumala emyaka egisukka mu 14 Vadera yali akolera mu bbanka ensizi y'ensimbi eya UBS Warburg, nga mu mirimu gye mwalimu okuwabula gavumenti z’amawanga agakyakula, n’okukendeeza ku mabanja n’okuddamu okukola enteekateeka. Era yakola kinene ku kutunda n'okuzza ekitundu ku kkampuni ya South Africa ey'amasimu mu mikono gy'obwannanyini .  

 Omuwabuzi wa Gavumenti era minisita 
Vadera yali ku kakiiko lw’abawabuzi b'eby’enfuna ku HM Treasury okuva mu 1999 okutuuka mu 2007, gye yakulembera enkola ya bizinensi, okuvuganya mu buyiiya , ebikolebwa  n’ensonga z’ebyensimbi n’enkulaakulana y’ensi yonna n’okuddukanya emigabo gya Gavumenti, okutunda eby’obugagga n’enkolagana ya gavumenti ey’obwannannyini ku bizimbibwa. 

Nga kiddirira okulondebwa kwe nga  Ssaabaminisita mu Mwezi ogwomukaaga  2007, Gordon Brown yamulonda ng'omuwandiisi wa paalamemti owa wansi mu kitongole  ky'enkulaakulana y'ensi yonna.Engeri gy'ataali mubaka wa paalament zombi,yatondebwawo ekitiibwa kya life peer (ng'ono abeera  mubaka mu house of Lords okutuuka okufaakwe) nga 11 Omwezi ogw'omusanvu 2007 nga Baroness Vadera owa Holland Park mu  Royal Borough ekya Lingston ne Chelsea . The Sunday Times yategeeza nti Gus O'Donnell, omuwandiisi wa kabineeti, "yagaana nnyo okumukkiriza okusala omutendera  gwa No 10 ng'omukwasisa w'enkola" era "tewaali muwandiisi wa nkalakkalira yali asobola kumugumira" – wadde ng'oluvannyuma yeegaana okwogera bino. 

Nga kiddirira okunenyezabwa  ku ngeri ye  gy'akolamu emirimu,  Stephen Alambritis, owa Federation of Small Businesses (N'era nga ye kkansala wa  wa Merton Labour)  yagamba nti: "Bwe kiba nti abakozi ba gavumenti bamwemulugunyaako, olwo osanga baminisita bangi balina okubeera nga ye; ebintu abikola." 

Oluvannyuma lw’emyezi mukaaga nga Minisita mu by’enkulaakulana by’ensi yonna, yatwalibwa mu kitongole kya bizinensi obutandisi bw'emirimu n'enkyusakyusa y'amateeka . Mu Mwezi ogwekkumi 2008, n'era yafuuka omuwandiisi wa paalamenti m8 offiisi ya kabbineeti .

Mu Mwezi ogusooka 2009 yawa yintaviyu mu mawulire ga ITV ag'ebiseera by'amalya g'ekyemisana, eyawunzika nti:

 Alastair Stewart : "Ekirowoozo ekisembayo era ekimpimpi ekisoboka Wali mukozi wa bbanka  era omusuubuzi era kati minisita – tunaalaba ddi  obubonera bw'ebyenfuna okudda engulu?
 Baroness Vadera: "Kale, ensi tetegeerekeka  mu kiseera kino mu nsi yonna naye sandiyagadde kuba nga nze akiteebereza. Ndaba obubonero obutonotono obwokudda engulu naye bukyali nnyo okwogera ddala engeri gye binaakulamu." 

Okuddamu kwe kwaleeta okwogererwa  okuva mu nsonda eziwerako, omuli  ccansala ow'ekisiikirize  George Osborne  n'eyali ccansala  Norman Lamont eyasooka okukozesa engombo y'obubonero bwebyefuna okudda engulu     " (Green shots )" mu 1991. Lamont yagamba nti: "Kyali tekinatuukira ddala okukozesa engombo eyo." 

Ku nkomerero y’omwaka ogwo amawulirew ga Evening Standard  gategeeza nti Vadera yayamba nnyo mu kutondawo enkola eyali tebangawo eyokununula zi bbanka ezaali zitubidde .  Nga 24 Omwezi ogwomwenda  2009, kyalangirirwa nti  yali wakuva ku bwa minisita okutwala omulimu omupya ogw'okuwabula amawanga ageegattira mu kiniina kya G20 . 

Vadera abadde mu luwummula okuva mu lukiiko lwa ba Lords okuva mu December wa 2011. 

 Obulamu oluvannyuma lw’ebyobufuzi 
Mu Mwezi ogwokuna 2010, Financial Times yategeeza nti Vadera yatekawo ekitongole ekyebuuzibwako okuwa amagezi ku nteekateeka mu kuddamu okutegeka ebbanja lya Duba ery'ensi (Dubai world) ery'obuwumbi bwa ddoola z'Amerika (US$26).  Mu Mwezi ogwomusanvu, amawulire ga Daily Telegraph  gategeeza nti Vadera yali afuuse omuwi w'amagezi eri kkampuni ya Singapore ekola ku by'okusiga ensimbi eya Temasek . 

 "Ensonga lwaki abantu nga Shriti bafuna emirimu oba emikisa gino eri lwakuba nti abantu batono abategeera ensi y'ebyensimbi by'ensi yonna n'engeri amawanga gyegakolagana era gyegavuganya ne gannewaago  ku mutendera gw'ensi yonna  mu kiseera ng'ensi y'ebyensimbi kyeyoleka bulungi nti erina ebizibu  n'ensi y'ebyobufuzi." Martin Armstrong owa kkampuni ekola ku by’okunoonya abakozi n'okubalungamya eya Somerton Partners bwe yategeezezza. 

Mu 2019, Vadera yayogerwako emikutu gy’amawulire mu Bungereza ng’agenda okusikira Mark Carney nga Gavana wa Bbanka  enkulu eya Bungereza . 

Mu 2021, Vadera yalondebwa okuba ssentebe wa kkampuni ya Royal Shakespeare Company , omukyala eyasooka  era omuntu atali kyeruppe eyasooka mu kifo kino.  

Mu 2023, pulezidenti wa Bbanka y'ensi yonna Ajay Banga yalonda Vadera nga ssentebe omubeezi – ng’ali wamu ne Mark Carney – ow’ekitongole ky’obwannannyini ekya Private Sector Investment Lab. 

 Emirimu emirala 

 Enkiiko enfuzi ez'ekikungu 

 Prudential plc, Ssentebe atali mukulu (okuva mu 2021) 
 Santander UK, Ssentebe atali mukulu (2015–2020)  
 BHP, Memba atali mukulu ku lukiiko olufuzi (2010–2020)  
 AstraZeneca, Memba atali mukulu ku lukiiko olufuzi (2010–2018) 

 Ebitongole ebitali bikozi bya  magoba 

 Chatham House, Omuwabuzi omukulu [28]
 Ekibiina ky'ensi yonna eky'ebyensimbi, Memba w'olukiiko olufuzi 

 Okutegeera 
Mu 2016, Vadera yateekebwa ku lukalala lw'omwaka ogwo olw'abakyala ba BBC ekikumi (100) . 

 Ebiwandiiko 
.mw-parser-output .reflist{margin-bottom:0.5em;list-style-type:decimal}@media screen{.mw-parser-output .reflist{font-size:90%}}.mw-parser-output .reflist .references{font-size:100%;margin-bottom:0;list-style-type:inherit}.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}.mw-parser-output .reflist-columns{margin-top:0.3em}.mw-parser-output .reflist-columns ol{margin-top:0}.mw-parser-output .reflist-columns li{page-break-inside:avoid;break-inside:avoid-column}.mw-parser-output .reflist-upper-alpha{list-style-type:upper-alpha}.mw-parser-output .reflist-upper-roman{list-style-type:upper-roman}.mw-parser-output .reflist-lower-alpha{list-style-type:lower-alpha}.mw-parser-output .reflist-lower-greek{list-style-type:lower-greek}.mw-parser-output .reflist-lower-roman{list-style-type:lower-roman}

 Ebijuliziddwa 

















 Chris Giles (24 April 2019), Who will replace Mark Carney as Bank of England governor? Financial Times.


 World Bank Group Intensifies Focus on Private Sector, Launches Effort to Scale Investment in Emerging Markets World Bank, press release of 22 June 2023.
 Oliver Ralph (30 January 2020), Shriti Vadera to become next chair of Prudential Financial Times.





 Our Governance Chatham House.
 Board Institute of International Finance
 2016, BBC, Retrieved 26 November 2016

 Ebijuliziddwa 

 ebikwata ku palamenti